ফিলিস্তিনের প্রধানমন্ত্রীকে হত্যার চেষ্টা ব্যর্থ | daily nayadiganta
ফিলিস্তিনের প্রধানমন্ত্রীকে হত্যার চেষ্টা ব্যর্থ
আল-জাজিরা ১৩ মার্চ ২০১৮,মঙ্গলবার, ১৮:১৫ আপডেট: ১৩ মার্চ ২০১৮,মঙ্গলবার, ১৮:১৫
ইসরাইল সীমান্ত লাগোয়া গাজা উপত্যকার বেইত হ্যানোন এলাকা পাড়ি দেয়ার সময় ফিলিস্তিনের প্রধানমন্ত্রী রামি হামদাল্লাহ’র গাড়িবহরে বিস্ফোরক ডিভাইসের মাধ্যমে বিস্ফোরণের ঘটনা ঘটেছে। তবে এ ঘটনায় এখন পর্যন্ত কোনো হতাহতের খবর পাওয়া যায়নি।
ফিলিস্তিনি গোয়েন্দা কর্তৃপক্ষের প্রধান মাজেদ ফারাজ ওই গাড়িবহরে ছিলেন। বিস্ফোরণে বেশ কয়েকজন হালকা আহত হয়েছেন।
ফাতাহর কেন্দ্রীয় কমিটির সদস্য হুসেইন আল শেইখ বলেছেন, এ ধরনের অপরাধমূলক কাজের জন্য সম্পূর্ণরূপে হামাস দায়ী। এটা খুবই বিপজ্জনক একটি কাজের উদাহরণ। এর ওপর ভিত্তি করে অনেক সিদ্ধান্ত এবং নীতিমালা গ্রহণ করা হবে।